Diari Oficial de la Generalitat Valenciana


Sumari del DOGV 9038, del 10-03-2021 (2021/1658)

Notificació de la sentència dictada en el judici verbal número 1014/2020.
-------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1658


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 1014/2020. [2021/1658]  
Part demandant: SMC Cabanyal Real State, SLU.  
Part demandada: ocupants ignorats de l'immoble carrer de la Reina, núm. 248, baix.  
En el judici a què s'ha fet referència, s'ha dictat la sentència que té l'encapçalament i la dispositiva que, literalment, són com segueix:  
Sentència núm. 262/2020  
València, 17 de desembre de 2020.  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal de desnonament per precari, seguides amb el número 1.014/20, a instàncies de la mercantil SMC Cabanyal Estate SL.U., representada per la procuradora Nieves Saiz Aznar i assistida pel lletrat Luis Frejo Ballesteros, contra els ocupants ignorats de l'habitatge siti a València, carrer de la Reina número 248, planta baixa, declarats en rebel·lia; en l'exercici de l'acció de desnonament per precari.  
Dispositiva  
Estime la demanda presentada per la mercantil SMC Cabanyal Estate SL.U., representada per la procuradora Nieves Saiz Aznar, contra els ocupants ignorats de l'habitatge siti a València, carrer de la Reina, número 248, planta baixa, declarats en rebel·lia; declare que pertoca el desnonament per precari de l'habitatge esmentat i faig saber als demandats que, si no el desallotgen i el deixen lliure i a la disposició de la propietat, en seran llançats a càrrec seu. S'imposen als demandats les costes del procediment.  
Contra aquesta sentència, que no és ferma, s'hi pot interposar un recurs d'apel·lació per a l'audiència provincial, que s'haurà d'interposar davant d'aquest jutjat dins del termini de 20 dies comptador a partir de l'endemà de la notificació d'aquesta sentència, en el qual han d'indicar-se les al·legacions en què es base la impugnació, a més d'esmentar la resolució apel·lada i els pronunciaments que s'impugnen (art. 458.1 i 2 OFQ0618). I amb subjecció, a més, al que disposa la disposició addicional 15a de l'LOPJ, per tal de complir el deure d'efectuar el depòsit per a recórrer-hi.  
Aquesta és la meua sentència que, jutjant en primera instància, pronuncie, mane i signe.»  
  
Atés que es desconeix el domicili o la residència actuals de la part demandada, ocupants ignorats de l'immoble siti al carrer de la Reina, núm. 248, baix, mitjançant la diligència d'ordenació dictada, i de conformitat amb el que es disposa en els articles 497.2, 156.4 i 164 de la Llei 1/2000, d'enjudiciament civil, s'ordena la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.  
  
 València, 10 de febrer de 2021.- El lletrat de l'Administració de justícia: Alberto Martínez de Santos.